Diari Oficial de la Generalitat Valenciana


Sumari del DOGV 5501, del 30-04-2007 (2007/3871)

Informació pública del projecte de reparcel·lació per al desenvolupament del programa d'actuació integrada del PP33 Bulevard 3 del Pla General d'Ordenació Urbana de la Vila Joiosa.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5501

Data del DOGV
:   30-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3871


Data del document
:   16-03-2007

Organisme emissor
:   Investjonia, SL

Tipus de document
:   Informació Pública

La mercantil Investjonia, SL, en la condició d'urbanitzador del programa d'actuació integrada per al desenvolupament del Sector PP33 Bulevard 3 del Pla General d'Ordenació Urbana de la Vila Joiosa, ha presentat davant l'Ajuntament de la Vila Joiosa el projecte de reparcel·lació forçosa de l'esmentat sector.  
Prèviament a la publicació d'aquest edicte i en compliment del que preveu l'article 416 del Reglament d'Ordenació i Gestió Territorial i Urbanística Valenciana (ROGTU), s'ha procedit a la remissió de la notificació a les persones interessades.  
Dins del termini d'un mes des de la publicació del present anunci en el Diari Oficial de la Comunitat Valenciana, les persones interessades podran comparéixer al Departament d'Urbanisme de l'Ajuntament de la Vila Joiosa, al carrer Cristóbal Galiana s/n, de dilluns a divendres, de 09.00 a 14.00 hores a fi de poder consultar la documentació integrant del projecte de reparcel·lació. Dins d'eixe termini podran presentar-se al·legacions davant l'esmentat Ajuntament.  
De conformitat amb el que disposa l'article 174.7 i 8 de la LUV, durant el període d'exposició al públic de la reparcel·lació, i a fi d'evitar el proindivís les persones interessades podran efectuar requeriments recíprocs, en legal forma, per a substituir les quotes de condomini previstes en el projecte per indemnitzacions en metàl·lic.  
Es fa constar a més que en virtut del que disposa l'article 172.3 de la LUV els propietaris o titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques.  
L'omissió, error o falsedat en estes declaracions no podrà afectar al resultat objectiu de la reparcel·lació i si s'observara dol o negligència greu podran exigir-se les responsabilitats civils o penals que corresponguen.  
Igualment i de conformitat amb el que preveu l'article 402.7 del ROGTU, es fa constar que l'urbanitzador podrà qualificar com a propietat o titularitat desconeguda aquelles finques respecte de les quals l'amo no aporte títol i la titularitat no resulte acreditada per altres mitjans.   
El present edicte val també com a notificació als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú respecte dels titulars desconeguts així com respecte d'aquells domicilis desconeguts o que intentada la notificació no s'haja pogut practicar.  
La Vila Joiosa, 16 de març de 2007.- En nom i representació d'Investjonia, SL: Ramón Pascual i Devesa.